at sinasapantaha niya na ang indiong iyon ay may maraming dugong kastila sa ugat; at kung hindi niya makitaan kahit na magpilit ay humahanap naman ng isang pinanggalingang hapon: noon ay nagsisimula ang gawi na iukol sa mga hapon at sa mga arabe ang anomang mabuting bagay na taglay ng pilipino. custodio, ang kundiman, ang balitaw, ang kumintang ay mga tugtuging arabe, gaya rin naman ng mga titik sa pagsulat ng matatandang pilipino, at sa bagay na itoy wala siyang pag aalinlangan, kahit hindi niya kilala ang arabe, ni hindi man siya nakakita ng katitikang pilipino. arabe at lubos na arabe! aniya kay ben zayb sa isang pagsasabing hindi matutulan kung dili man, ay insik. at idinudugtong pang may kindat na makahulugan: walang wala, walang bagay na sadyang likas ang mga indio, batid ninyo? malaki ang pagmamahal ko sa kanila; ngunit hindi sila dapat purihin, sapagkat nangagmamalaki at nagiging mga kahabaghabag.